CELEX: 32022R0238
Language: lv
Date: 2022-02-21 00:00:00
Title: Padomes Regula (ES) 2022/238 (2022. gada 21. februāris), ar ko groza Regulu (ES) Nr. 401/2013 par ierobežojošiem pasākumiem saistībā ar situāciju Mjanmā/Birmā

21.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 40/8
               
            
         PADOMES REGULA (ES) 2022/238
         (2022. gada 21. februāris),
         ar ko groza Regulu (ES) Nr. 401/2013 par ierobežojošiem pasākumiem saistībā ar situāciju Mjanmā/Birmā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 215. pantu,
         ņemot vērā Padomes Lēmumu (KĀDP) 2022/243 (2022. gada 21. februāris), ar ko groza Lēmumu 2013/184/KĀDP par ierobežojošiem pasākumiem saistībā ar situāciju Mjanmā/Birmā (1),
         ņemot vērā Savienības Augstā pārstāvja ārlietās un drošības politikas jautājumos un Eiropas Komisijas kopēju priekšlikumu,
         tā kā:
         
                     (1)
                  
                  
                     Ar Padomes Regulu (ES) Nr. 401/2013 (2) tiek īstenoti vairāki Padomes Lēmumā 2013/184/KĀDP (3) paredzētie pasākumi, tostarp konkrētu fizisku vai juridisku personu, vienību un struktūru līdzekļu un saimniecisko resursu iesaldēšana.
                  
               
                     (2)
                  
                  
                     Ņemot vērā joprojām smago situāciju Mjanmā/Birmā, Padome 2022. gada 21. februārī pieņēma Lēmumu (KĀDP) 2022/243, pievienojot 22 personas un 4 vienības Lēmuma 2013/184/KĀDP pielikumā izklāstītajam to personu un vienību sarakstam, kurām piemēro ierobežojošus pasākumus.
                  
               
                     (3)
                  
                  
                     Lai izvairītos no neparedzētām sekām, ko rada vienas no minētajām vienībām iekļaušana sarakstā, ar Lēmumu (KĀDP) 2022/243 tika noteikta jauna atkāpe Lēmumā 2013/184/KĀDP, kura attiecas uz līdzekļu iesaldēšanu un aizliegumu darīt līdzekļus vai saimnieciskos resursus pieejamus minētajai vienībai. Minētā atkāpe ļaus Savienības operatoriem īstenot naftas un gāzes urbumu dezekspluatāciju saskaņā ar starptautiskajiem standartiem un izbeigt līgumus ar minēto vienību.
                  
               
                     (4)
                  
                  
                     Tādēļ būtu attiecīgi jāgroza Regula (ES) Nr. 401/2013.
                  
               
                     (5)
                  
                  
                     Lai nodrošinātu šajā regulā paredzēto pasākumu efektivitāti, šai regulai būtu jāstājas spēkā nekavējoties,
                  
               IR PIEŅĒMUSI ŠO REGULU.
         
            1. pants
            Regulā (ES) Nr. 401/2013 iekļauj šādu pantu:
            
               
                  “4.db pants
                  Atkāpjoties no 4.a panta, dalībvalsts kompetentās iestādes var atļaut atbrīvot konkrētus iesaldētos līdzekļus vai saimnieciskos resursus, kas pieder vienībai, kura ir iekļauta IV pielikuma 10. ierakstā, vai darīt konkrētus līdzekļus vai saimnieciskos resursus pieejamus minētajai vienībai ar tādiem nosacījumiem, kādus kompetentās iestādes uzskata par piemērotiem, ja tās ir konstatējušas, ka šādi līdzekļi vai saimnieciskie resursi ir vajadzīgi:
                  
                              a)
                           
                           
                              uzdevumiem, kas saistīti ar naftas un gāzes urbumu dezekspluatāciju saskaņā ar starptautiskajiem standartiem, piemēram, atkritumu apglabāšanai, objekta sanācijas darbībām, kas nepieciešamas, lai atjaunotu drošību un vides stāvokli, saistītās tehniskās palīdzības sniegšanai un saistīto nodokļu un nodevu, kā arī darbinieku algu un sociālo pabalstu maksāšanai; vai
                           
                        
                              b)
                           
                           
                              akciju vai daļu pārvešanai pirms 2022. gada 31. jūlija, kas nepieciešams, lai izbeigtu līgumus, kuri pirms 2022. gada 21. februāra noslēgti ar vienību, kas iekļauta IV pielikuma 10. ierakstā.”
                           
                        
            
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 21. februārī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  Skatīt šā Oficiālā Vēstneša 28. lpp.
         
            (2)  Padomes Regula (ES) Nr. 401/2013 (2013. gada 2. maijs) par ierobežojošiem pasākumiem saistībā ar situāciju Mjanmā/Birmā un ar ko atceļ Regulu (EK) Nr. 194/2008 (OV L 121, 3.5.2013., 1. lpp.).
         
            (3)  Padomes Lēmums 2013/184/KĀDP (2013. gada 22. aprīlis) par ierobežojošiem pasākumiem saistībā ar situāciju Mjanmā/Birmā (OV L 111, 23.4.2013., 75. lpp.).